**ד. הופעה ותלבושת ביה"ס**

תלמידי בתיה"ס באשקלון יגיעו לביה"ס בהופעה מכובדת, ההולמת הגעה למוסד חינוכי.

על המורים לוודא ולהקפיד על הופעה של תלמידים בתלבושת אחידה.

תלבושת בית הספר משדרת לתלמידים ולסביבה התייחסות מכובדת למסגרת בה הם נמצאים.

**תלמיד יופיע לביה"ס בתלבושת אחידה עפ"י הפירוט הבא:**

**תלבושת קיץ:**

חולצת טריקו חלקה בכל הגוונים **עליה מוטבע סמל ביה"ס**.

במכנסיים בצבע אחיד בצבעים הבאים בלבד: **שחור, אפור, כחול וחום**.

**אין להגיע במכנסים משובצים או פרחוניים. אין להגיע במכנסיים קצרים מעל הברך.**

**לא ניתן להגיע במכנסים עם קרעים. אין להגיע בחולצת בטן.**

**תלבושת חורף:**

סווצ'ר (מיזע) חלק בכל הגוונים עם סמל ביה"ס. **סמל בית הספר יהיה בולט וגלוי לעין בכל שעות היום.** אפשר להגיע במעיל חורף רק **מעל לסווצ'ר עבה עם סמל בית הספר.**

 מכנסיים ארוכים **בצבע אחיד** בצבעים הבאים בלבד: **שחור, אפור, כחול, חום.**

**לא ניתן להגיע** בעליונית או ז'אקט **ללא סמל ביה"ס.**

**תלבושת ספורט:**

חולצה טריקו לבנה עם סמל ביה"ס.

מכנסיים קצרים בצבע שחור, כחול, חום ואפור.

נעלי ספורט.

**תלבושת לטקסים:** חולצה לבנה עם סמל ביה"ס.

**חל איסור מוחלט להופיע לבית הספר בכל ימות השנה בהופעה מרושלת, בנעלי בית ונעל אצבע מגומי. אין להופיע לבית הספר באיפור גס, פירסינג ונזמים. אין להגיע בתספורות או תסרוקות שאינן הולמות את רוח בית הספר.**

**\*\* יש להופיע בתלבושת ביה"ס גם במבחני בגרות הנערכים בקיץ, גם בקורסי קיץ ובכל מפגש שנערך בביה"ס.**